Софийски Университет «Св.Климент Охридски»

Есе

на тема:

« Актуално състояние,проблеми,перспективи на репродуктивното здраве и семейното планиране»

Изготвила: Юлия Анатолиевна Алексеенко

Фак.номер: 820156

Специалност: Социални дейности

Предмет: Социална медицина

Репродуктивното здраве се определя като състояние на пълно физическо, умствено и социално благосъстояние във всички сфери, свързани с репродуктивната система и нейните функции и процес. То зависи от общото здравословно състояние на населението, а стойностите на някои обобщаващи демографски показатели говорят за наличието на една негативна тенденция през последните пенайсет години. България отчита едни от най-високите стойности сред европейските страни по такива важни демографски показатели като перинатална смъртност, детска смъртност, майчина смъртност. Страната се нарежда на едно от последните места по очаквана средна продължителност на предстоящия живот.

Децата са богастство! Мнозина от нас механично повтарят тази фраза със умиление, загледани в някое чаровно детенце… После продължават напред, залисани в собствените си грижи, без наистина да се замислят за дълбочината на тези думи. Какво по-хубаво може да има от децата?! Те са бъдещето, нашите наследници. За съжаление. Не всичките хора мислят така, как иначе да осе обяснят абортите, изоставените деца,насилието?!

Идеята «да имаш дете» и чисто физиологичните възможности за това рядко застават на една линия. Безплодието може да се влияе от психични фактори като непрекъснат стрес поради силно желание за дете. Отношение към проблема могат да имат още вагинизмът (спазъм на мускулатурата на влагалището и тазовото дъно, което затруднява половия акт), сексуалната дисфункция (фригидност) или телесните и психичните несъответствия между партньорите.

Репродуктивното здраве се изстласква на заден план, заключено в кабинетите за семейно планиране, които повечето млади семейства никога не посещават. Приема се за нещо дадено, самоподдържащо се, което не се влияе от начина ни на живот. Днес се създават мнозина от научноизследователски центрове, оборудвани със съвременна апаратура, където да се извършват високо-технологични изследвания по проблемите на репродукцията и да има важно значение на национално и европейско ниво. Основанията за организирането на подобни научни центрове се основават на увеличаващата се честота на бездетни двойки, повтарящи се аборти и общото увеличаване на пациентите с репродуктивни проблеми. Добре изразена е тенденцията, младите жени да отлагат решението да имат дете за по-късни години от техния живот и тогава настъпват трудностите със забременяване и износване на бременността.

Както преди години, така и в днешно време Българиясе намира в състояние на демографска катастрофа. Това състояние е присъщо и за цяла Европа, чието население драстично застарява. В България обаче социално-икономическите условия са много по-неблагоприятни. Това включва на първо място социално-икономическите трудности, които изживява страната, поради което много млади хора не могат да си позволят издръжката на повече от едно дете. Емиграцията на хората в репродуктивна възраст в последните 10 години допълнително утежнява ситуацията. Българската медицина разполага с достатъчно добре подготвени експерти, обединени в съществуваща професионална асоциация на лекарите, работещи в областта на репродуктинвното здраве.

Профилактиката на безплодието трябва да започне още през вътреутробното развитие на човека, като бременната води природосъобразен живот, спазва указания за полова хигиена и режим, с което осигурява в най-голяма степен ормално развитие на плода. Веднага след раждането трябва да се търсят и своевременно да се открият вродените аномалии на половите органи, ако такива съществуват, за да се осигури своевременно лечение. Грижите за хармонично развитие на детето, особено през пубертета са изключително важни, тъй като от това зависи в значителна степен и пълноценното развитие на половите органи, на детеродната способност. Правилното възпитание, общото закаляване, спорт, туризъм, гимнастика, рационално хранене са много важни фактори в профилактиката на безплодието на жената и мъжа. Добър показател за правилното развитие на гениталния аппарат на жената е навременната поява на първата менструация. С навлизането на момичето в полова зрялост, то трябва да бъде запознато с хигиената на менструацията и половата хигиена въобще. Всички юноши и девойки трябва да бъдат добре запознати със същността и смисъла на половия живот, бременността и раждането, с хигиената на половия живот, с опасностите на случайните заболявания. Избягване на извънбрачните полови сношения също е част от профилактиката на стерилитета. Младите мъже и жени, водещи полов живот преди брака, трябва да познават и ползват безвредните средства за предпазване от забременяване, защото изкуствените аборти са най-честата причина на безплодието на жената. Много са важни медицински грижи за сексуално и репродуктивното здраве, които се състоят в:

- профилактика и лечение на безплодието;  
- своевременна (ранна) диагноза и лечение на спонтанните аборти;  
- премахване на нежелана бременност;  
- прилагане на временна или трайна контрацепция (стерилизация);  
- лечение на усложненията на бременността, раждането и следродовия период;  
- профилактика и лечение на половото насилие и съответните усложнения;  
- профилактика и лечение на полово преносимите заболявания;  
- профилактика и лечение на гениталните онкологични заболявания.

Общото мнение едва ли би могло да бъде по-далеч от истината. Благодарение на медийната подкрепа на различни кампании, свързани с репродуктивното здраве, обществото малко по малко ( но все още твърде незадоволително, според мен) започва да обръща внимание на този аспект от здравето си, за който се сеща едва тогава, когато е прекалено късно.